**Πολιτισμικές διαφορές και υποκουλτούρες**

Όλες οι κοινωνίες όλες οι κουλτούρες διαθέτουν στοιχεία από πάρα πολλές άλλες κουλτούρες του κόσμου. Δεν υπάρχει πολιτισμός με αμιγώς δικά του στοιχεία δίχως ξένες επιρροές. Κι αυτό γιατί όλες οι κοινωνίες είχαν σχέσεις (κοινωνικές, πολιτισμικές, εμπορικές κτλ) με άλλες γειτονικές (και όχι μόνο) κοινωνίες. Επίσης όλες οι κουλτούρες αποτελούνται από ένα συνοθύλευμα υποκουλτούρων.

**Υποπολιτισμός** ή **υποκουλτούρα** είναι ένα **κομμάτι** του κυρίαρχου πολιτισμού ή κουλτούρας το οποίο **εμφανίζει διαφοροποιήσεις** σε κάποια στοιχεία όπως π.χ. σε κάποιες αξίες, κανόνες συμπεριφοράς κτλ. (π.χ. η κρητική κουλτούρα είναι μια υποκουλτούρα της ελληνικής κουλτούρας). Το συνθετικό «υπο» **δεν σημαίνει κατωτερότητα ή υποτίμηση** (χρησιμοποιείται όπως ακριβώς λέμε «υποομάδα»)

**Διαφορετικές πολιτισμικές ομάδες και μειονότητες.**

Ο όρος μειονότητα αναφέρεται γενικά σε εκείνες τις πληθυσμιακές ομάδες που περιθωριοποιήθηκαν από τις κυρίαρχες πολιτισμικές ομάδες και δέχθηκαν άνιση μεταχείριση από αυτές.

Επίσημα ο όρος «μειονότητα» αναφέρεται:

1. σ’ εκείνους που έχουν διαφορετικά πολιτισμικά χαρακτηριστικά
2. σ’ εκείνους που είναι αριθμητικά λιγότεροι και καλούνται να συνυπάρξουν με την κυρίαρχη πολιτισμική ομάδα η οποία και καθορίζει τους κανόνες συνύπαρξης.

Παρ’ όλα αυτά μειονότητα από κοινωνική σκοπιά μπορεί να αποτελέσει και το μεγαλύτερο μέρος του πληθυσμού. Τέτοια περίπτωση αποτελούν όλες οι ευρωπαϊκές αποικίες στις οποίες οι ιθαγενείς που αποτελούσαν και το μεγαλύτερο μέρος του πληθυσμού, ουσιαστικά ήταν η μειονότητα καθώς κυβερνούνταν από τους λιγότερους ευρωπαίους (βλέπε Ινδία, Βιετνάμ, νότια Αφρική, Κονγκό, Ζιμπάμπουε και αμέτρητες ακόμα χώρες.)

Το κράτος καλείται να προστατέψει τη διαφορετικότητα των μειονοτήτων με τη θέσπιση διαφόρων διαταγμάτων όπως:

το δικαίωμα για την προστασία της

1. διαφορετικής ταυτότητας,
2. θρησκείας,
3. γλώσσας,
4. πολιτικής αντιπροσώπευσης και
5. επικοινωνίας με τα μέλη της ίδιας ομάδας οποιασδήποτε μειονότητας.

Όλα αυτά βέβαια προϋποθέτουν από το κράτος την τήρηση

1. της αρχής της ισότητας μεταξύ πλειονότητας και μειονότητας και
2. την αρχή της μη διάκρισης των διαφορετικών πολιτισμικών ομάδων.

ΦΥΛΛΟ ΕΦΑΡΜΟΓΗΣ

Να διαβάσετε το κείμενο και να εντοπίσετε ξένα πολιτισμικά στοιχεία που έχουν ενσωματωθεί στην ελληνική κουλτούρα.

 Ξύπνησε από έναν δυνατό πάταγο που πέρασε τ’ αυτιά της και της ταρακούνησε το όνειρο που έβλεπε. Άνοιξε τα μάτια και καθώς ανέκτησε τις αισθήσεις της ξανάκουσε τον καιρό να βήχει δυνατά σαν φυματικός. ‘Τι ώρα να ‘ναι;’ σκέφτηκε καθώς σήκωσε το ρολόι που είχε στο κομοδίνο. Άλλο ένα μπουμπουνητό συνόδεψε την προσπάθειά της να σηκωθεί απ’ το κρεβάτι. ‘Σήμερα που γιορτάζω βρήκες ν’ αρρωστήσεις ρε καιρέ;’ αναρωτήθηκε. Παραπατώντας βάδισε προς το παράθυρο σαν τα πιτσιρίκια που μόλις μαθαίνουν να περπατούν και απ’ το παράθυρο σάρωσε τον ουρανό μα δεν είδε και πολλά. «Έχεις γίνει πιο σκοτεινός κι από τις σκέψεις μου» αποκρίθηκε κοιτώντας ψηλά έξω απ’ το παράθυρο. Στο κεφάλι της είχαν συνταχθεί σκέψεις από το παρελθόν. Μνήμες από τα χρόνια που ζούσε στη Ράπεζα. Ένιωθε λες και ο καιρός δεν μπορούσε να την αποχωριστεί και την ακολούθησε στην πόλη. Μ’ αυτή τη σκέψη το αριστερό της μάγουλο διέγραψε μια μικρή ζάρα από το ελαφρύ χαμόγελο που σχημάτισε. ‘Ωραία περνούσαμε τότε. Οι βόλτες στην Πρέβεζα και όλα.’ Στα ρουθούνια της έφτασε έρποντας η μυρωδιά από τσουρέκια. Το ζαχαροπλαστείο από κάτω της, της έσπαγε τη μύτη κάθε φορά με τις μυρωδιές που σκορπούσε. Εντελώς συνειρμικά μέσα στο μυαλό της ξύπνησε σα μωρό από πολύωρο ύπνο, η επιθυμία για ένα από εκείνα τα εκμέκ κανταΐφια που έφτιαχνε το ζαχαροπλαστείο. ‘Παναγία μου όταν τα τρως νιώθεις στον ουρανίσκο να σε χαϊδεύουν σύννεφα’ σκέφτηκε με μάτια κλειστά προσπαθώντας να ξανανιώσει το ίδιο συναίσθημα. ‘Ας πιούμε προς το παρόν έναν ελληνικό καφέ να ξυπνήσουμε! Σήμερα γιορτάζουμε!’ σκοντάφτοντας πάνω σ’ αυτές τις σκέψεις, οδήγησε ανυπόμονα και με απαλές κινήσεις, την αιθέρια σιλουέτα της στην κουζίνα.

1ο ………………………………………………………………………………………

2ο ………………………………………………………………………………………

3ο ………………………………………………………………………………………

4ο ………………………………………………………………………………………

Ονομάστε τις διάφορες πολιτισμικές υποομάδες καθώς και τις μειονότητες που έχουμε στον ελλαδικό χώρο.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Πίνακας με λέξεις της ελληνικής γλώσσας που προέρχονται από άλλες γλώσσες**

|  |  |
| --- | --- |
| αγγαρεία  | [<τουρκ. angarya] καταναγκαστική εργασία |
| ατζέμ  | [<τουρκ. acem oğlan] νέοι που προορίζονταν για το γενιτσαρικό σώμα (εξωτερική υπηρεσία της Αυλής) |
| αλατζάς  | [<τουρκ. alaca] φτηνό βαμβακερό ύφασμα |
| αραμπάς | [<τουρκ. araba (= άμαξα)] κάρο, τετράτροχο ή δίτροχο μεταφορικό αμάξι που το σέρνουν βόδια ή άλογα. Ήταν το πιο συνηθισμένο μεταφορικό μέσο της εποχής της τουρκοκρατίας με μέση ημερήσια ταχύτητα τα 20 χλμ. |
| αρτζιμπούρτζι | [<μσν. ουσ. 'αρτσιβούριν· λ. αρμεν.] η εβδομάδα πριν από τις αποκριές κατά την οποία νηστεύουν οι Αρμένιοι σε αντίθεση προς τους άλλους ορθόδοξους που καταλύουν τη νηστεία κατά την Τετάρτη και Παρασκευή | με επιρρ. σημασία, άνω κάτω, άτακτα, με ασύδοτη ελευθερία |
| αγιάννης | [<τουρκ. âyan] τοπικός άρχοντας (πρόκριτος), κάτοχος ενός âyanlik |
| Βαλκάνια | [<balkhan <περσ. Bala-khane (=οροσειρά)] Πιθανή ονομασία όρους στις περιοχές νότια της Κασπίας η οποία πέρασε στην Ευρώπη. Πρώτος χρησιμοποίησε τον όρο ο Zeune ως «Balkan Halbinsal» |
| βακούφι  | [<τουρκ. wakf] βακούφια, βακουφικές γαίες, δηλαδή γαίες που ανήκαν σε διάφορα θρησκευτικά ιδρύματα. Τα βακούφια δε δημεύονταν και απαλλάσσονταν από φορολογικές υποχρεώσεις |
| μπεκτασήδες  | [<τουρκ. bektasî], σιιτικό τάγμα του Σουφισμού με ιδρυτή τον Σεγίτ Μουχαμέτ Χατζή - Μπεκτάς (13ος αι.). Αναφέρεται ότι διάφοροι Τουρκαλβανοί μπέηδες όπως ο Αλή Πασάς Τερπενλής και ο Ομερ Βρυώνης ανήκαν στο τάγμα αυτό. |
| βοεβόδας  | βοεβόδας ή σούμπασης, ο διοικητής του καζά |
| βεράτι | [<τουρκ. berat], κυρωτικό έγγραφο διορισμού του πατριάρχη (το παλαιότερο που σώζεται γενικά είναι του 1483 - το παλαιότερο πατριαρχικό βεράτι που σώζεται είναι εκείνο που δόθηκε το 1662 στον πατριάρχη Διονύσιο Γ' ). Υπήρχαν και τα μητροπολιτικά βεράτια με τα οποία διορίζονταν οι μητροπολίτες |
| βεζίρης  | [<τουρκ. vezir] ο δεύτερος μετά το σουλτάνο ανώτατος κρατικός λειτουργός |
| μπουλούκι  | [<τουρκ. Bölük] (=συντροφιά, λόχος), μικρό στρατιωτικό σώμα |
| καραβανσαράι | [<τουρκ. caravansaray] κατάλυμα - πανδοχείο |
| τσιφλίκι  | [<τουρκ. çiftlik] μεγάλο αγρόκτημα φεουδαρχικού τύπου |
| Τεφτέρι  | [<τουρκ. defters] φορολογικά ή στρατιωτικά αρχεία |
| δερβέναγας  | [<δερβένι + αγάς] αρχηγός ενόπλων που φρουρούσαν τα περάσματα στα βουνά |
| δερβένι  | [<τουρκ. derbent] πέρασμα ανάμεσα στα βουνά |
| δερβίσης | [<τουρκ. dervis] ιεραπόστολος |
| διβάνι  | [<περσ. divan] αυτοκρατορικό συμβούλιο |
| δόγης  | [<ιταλ. doge] ο ανώτατος άρχοντας της Βενετίας |
| δουκάτο | [<ιταλ. ducato < λατιν. ducatum (= αυτό που ανήκει στο δούκα)] παλιό νόμισμα ευρωπαϊκών χωρών, κυρίως της Ολλανδίας |
| εσκιντζήδες  | [<τουρκ. eskin: γοργοπόδαρος] τακτικό σώμα στρατού που περιελάμβανε και πρώην γενιτσάρους (μετά τη διάλυσή τους απότον σουλτάνο Μαχμούτ, στις αρχές του 19ου αιώνα) |
| φέουδο  | [<βενετ. feudo < μσν. λατιν. feudum] τμήμα γης παραχωρημένοσε ευγενή (φεουδάρχη).  |
| φιρμάνι | [<τουρκ. ferman) φιρμάνι, σουλτανικό διάταγμα |
| φρεγάτα  | [<βενετ. fregada] τρικάταρτο πολεμικό πλοίο με 20 - 60 πυροβόλα |
| γαλέρα  | [<ιταλ. galera < μσν. λατιν. Galea < ελλ. γαλέη (= είδος ψαριού)] παλιό, κωπήλατο πολεμικό πλοίο |
| τζιχάντ  | [<τουρκ ğihad] ιερός πόλεμος εναντίον των απίστων |
| Γιουρούκοι  | [<τουρκ. yürük] νομαδικά τουρκομανικά φύλα |
| γρόσι  | [<βενετ. grosso, <λατ. denarius grossus] ασημένιο τουρκικό νόμισμα που διαιρείται σε 40 παράδες |
| χανές | [<τουρκ. hâne] εστία, οικία, η ελάχιστη φορολογήσιμη οικογενειακή μονάδα |
| χαράτσι | [<τουρκ. Harâç] κεφαλικός φόρος |
| τσογλάνι  | [<τουρκ. iç oğlan] νέοι που προορίζονταν για τα ανώτερα στρώματα της διοίκησης (εσωτερική υπηρεσία της Αυλής) |
| ιμάμης  | [<τουρκ. Imâm] ιερέας, λειτουργός σε μουσουλμανικό ναό, χότζας ή μουεζίνης |
| ιτινεράριο | [<ιταλ. itinerario, γαλλ. itinéraire] δρομολόγιο, πορεία που ακολουθούσαν οι μετακινούμενοι πληθυσμοί |
| καλαφάτης | [<μσν. καλαφάτης < ιταλ. calafato < αραβ. qalafat] τεχνίτης που καλύπτει με πίσσα τα διάκενα ανάμεσα στις σανίδες ενός καραβιού |
| καντάρι | [<ιταλ. cantaro ή <τουρκ. kantar < ελλ. κεντηνάριον < λατιν. centenarium] μονάδα βάρους ίση με 44 οκάδες (περ. 57 κιλά) |
| καρακόλι  | [<τουρκ. karakol < βενετ. caraguol < ισπαν. caracol] αστυνομική περίπολος |
| καρότσα | [<σερβ. căruta] τύπος ελαφρού οχήματος |
| καπετάνος  | [<ιταλ. capitan] ανώτερος Βενετός αξιωματούχος |
| καραμανλίδικα  | η γραφή της τουρκικής γλώσσας με ελληνικούς χαρακτήρες |
| καραντίνα  | [<ιταλ. quarantina (=σαράντα ημέρες] βλ. «λοιμοκαθαρτήριο» |
| κατεργάρης  | ο σκλάβος που δούλευε στα κάτεργα (γαλέρες) |
| κομπανία | [<ιταλ. compagnia] εμπορική ένωση αποτελούμενη από μικρές επιχειρήσεις τοπικού εμπορίου ξηράς (κυρίως). Είναι ο πρόγονος της ανώνυμης εταιρίας |
| κοτζάμπασης  | [<τουρκ. koğa basî] προεστώς, πρόκριτος, προύχοντας |
| λεβέντης  | ,[<ιταλ. levend] ναύτης του τουρκικού στόλου |
| μαεστράντζα  | [<ιταλ. maestranza] τεχνικό προσωπικό |
| μπεζεστένι  | [<τουρκ. bezesten] σκεπαστή αγορά |
| μπουρλότο | [<βενετ. burlotto] πυρπολικό πλοίο |
| μουεζίνης  | [<τουρκ. muezzin], μουσουλμάνος θρησκευτικός λειτουργός επιφορτισμένος να καλεί από το μιναρέ τους πιστούς σε προσευχή |
| νοτάριος ή νοδάρος  | [<λατ. notarius] κοινοτικός συμβολαιογράφος |
| ντοβλέτι  | [<τουρκ. devlet] κράτος, δημόσιο |
| ντουάνα ( | [<ιταλ. dogana] τελωνείο |
| συνάφι  | [<τουρκ. esnaf < αραβική asnāf] συντεχνία. |
| sancaķ ή livâ  | [< τουρκ. = σημαία] σαντζάκι, η δεύτερη μεγαλύτερη διοικητική περιφέρεια της οθωμ. αυτοκρατορίας, με διοικητή τον Sancak bey |
| Σελτζούκοι  | τουρκικό νομαδικό φύλο που πρώτο επιβλήθηκε στα άλλα τουρκικά φύλλα (π.χ. τους Karaman, Mentese, Osmali κ.α.) |
| τάλιρο ή τάλαρο | [<ιταλ. tallero < γερμ. der Thaler, από συγκοπή του Joachimsthaler (= αργυρό νόμισμα της περιοχής Joachimsthal) ] νόμισμα της αυτοκρατορίας των Αψβούργων που κόπηκε το 1519 |
| τζαμί  | [<τουρκ. cami] τέμενος |
| τζιχάντ  | [<τουρκ. ğihad] ιερός πόλεμος |
| τοπούζι  | [<τουρκ. topuz] φοβερό ροπαλοειδές όπλο που απολήγει σε σφαιρικό άκρο |
| τσαούσης  | [<τουρκ. çavus] ταχυδρόμος ή λοχίας του τουρκικού στρατού |
| τσολάκηδες  | τοξότες της ακολουθίας του σουλτάνου |
| χαΐνης  | προδότης |
| χαλίφης  | [<αραβ. khalifâ] διάδοχος του προφήτη |
| χότζας  | [<τουρκ. hoca] ιεροδιδάσκαλος |
| γενίτσαρος | [<τουρκ. yeniçeri] σώμα οθωμανών αξιωματικών |
| ζαΐμης  | κάτοχος ενός ζιαμετίου |

Διαλέξτε δέκα λέξεις από αυτέ που βρίσκονται στην αριστερή στήλη του πίνακα και σχηματίστε από μια πρόταση με καθεμία από αυτές.

1……………………………………………………………………………………………………………

……………………………………………………………………………………………………………..

2……………………………………………………………………………………………………………

……………………………………………………………………………………………………………..

3……………………………………………………………………………………………………………

……………………………………………………………………………………………………………..

4……………………………………………………………………………………………………………

……………………………………………………………………………………………………………..

5……………………………………………………………………………………………………………

……………………………………………………………………………………………………………..

6……………………………………………………………………………………………………………

……………………………………………………………………………………………………………..

7……………………………………………………………………………………………………………

……………………………………………………………………………………………………………..

8……………………………………………………………………………………………………………

……………………………………………………………………………………………………………..

9……………………………………………………………………………………………………………

……………………………………………………………………………………………………………...

10…………………………………………………………………………………………………………..

……………………………………………………………………………………………………………..